Լա Քրոս

Լա Քրոս (La Crosse), քաղաք ամերիկյան Վիսկոնսին նահանգի արևմտյան մասում, Մինեսոտա նահանգի հետ սահմանի մերձակայքում, Միսսիսիպի գետի ափին։ Նույնանուն շրջանի վարչական կենտրոնն է, Վիսկոնսինի արևմտյան մասի խոշորագույն բնակավայրը։ 2010 թվականին անցկացված մարդահամարի տվյալներով նրա բնակչության թվաքանակը եղել է 51 320, 2019-ին՝ 51,227: Այդ քաղաքի շուրջն է ձևավորվել Լա Քրոս և Հյուստոն շրջաններն ընդգրկող մետրոպոլիսային վիճակագրական տարածքը, որտեղ ընդհանուր առմամբ ապրում է 135.298 մարդ։ Քաղաքը տարածաշրջանային տեխնոլոգիական, առողջապահական, կրթական, արդյունաբերական կենտրոն է, տրանսպորտային կարևոր հանգույց։ Այստեղ հիմնավորված ընկերություններից են՝ Allergy Associates of La Crosse and Allergychoices, Inc.-ը Altra Federal Credit Union-ը City Brewing Company-ն Mayo Clinic Health System – Franciscan Healthcarե-ը Gundersen Health System-ը Kwik Trip-ը La Crosse Technology-ն Marine Credit Union-ը Cargill-ը LaCrosse Footwear-ը Trane-ը Լա Քրոսը նաև ուսանողական քաղաք է, որի համբավավոր կրթօջախներից են Վիսկոնսին-Լա Քրոս համալսարանը (University of Wisconsin-La Crosse), Վիթերբո համալսարանը (Viterbo University), Արևմտյան տեխնիկական քոլեջը (Western Technical College): Պատմություն Լա Քրոսի ներկայիս տարածքում ու շրջակայքում 17-րդ դարի վերջերից հայտնված առաջին եվրոպացիները մորթու վաճառքով զբաղվող ֆրանսիացիներ էին։ Բնակավայրն առաջին անգամ հիշատակվել է 1805 թվականին, երբ լեյտենանտ Զեբուլոն Փայքը գիտարշավ է կազմակերպել Միսիսիպի գետի հոսանքն ի վեր։ Վայրը նա անվանել է Prairie La Crosse, որի համար առիթ ու հիմք է հանդիսացել տեղի հնդկացիների սիրած մականախաղը՝ լաքրոսը։ Աշխարհագրություն Լա Քրոսն զբաղեցնոմ է 58.38 քառակուսի կիլոմետր տարածք, որից 53.15 քառակուսի կիլոմետրը՝ ցամաքային, 5.23 քառակուսի կիլոմետրը՝ ջրային։ Կլիմա ԱՄՆ-ի հյուսիսային մասի կենտրոնում գտնվող Լա Քրոսին բնորոշ է չափավոր մայրցամաքային կլիման։ Ամենատաք ամիսը հուլիսն է, երբ ցերեկվա միջին ջերմաստիճանը հասնում է 29 °C-ի, գիշերվանը՝ 18 °C-ի, ամենացուրտ ամիսը՝ հունվարը (առավելագույն միջին ջերմաստիճանը կազմում է −4 °C, գիշերայինը՝ մոտավորապես −14 °C: Ժողովրդագրություն 2011-2015 թվականների տվյալներով բնակչության 91,14 %-ը անգլիախոս էր, 3,63 %-ը տանն օգտագործում էր հմոնգ լեզուն, 2,80 %-ը՝ իսպաներենը, 0,58 %-ը՝ գերմաներենը, 1,85 %-ը՝ այլ լեզուներ։ 2013–2018 թվականներին կատարված ուսունասիրությունների համաձայն՝ քաղաքում մեկ շնչին ընկնող միջին տարեկան եկամուտը կազմել է $21,282 դոլար։ Բնակչության 23.3%-ը գտնվել է աղքատության գծից ցած, այդ թվում՝ 18-ից ցածր տարիք ունեցողների 19.7%-ը և 65-ից բարձր տարիք ունեցողների 7.8%-ը։ Պատկերասրահ Քույր քաղաքներ Լա Քրոսը բարեկամական և գործընկերային հարաբերություններ է հաստատել հետևյալ քաղաքների հետ. Բանթրի, Քորք, Իռլանդիա Դուբնա, Մոսկվայի մարզ, Ռուսաստան Էպինալ, Վոգեզներ, Ֆրանսիա Ֆրիդբերգ, Բավարիա, Գերմանիա Ֆյորդե, Նորվեգիա Կումբա, Կամերուն Լոյան, Հենան, Չինաստան Ծանոթագրություններ Գրականություն Crocker, Leslie F. Places and Spaces: A Century of Public Buildings, Bridges and Parks in La Crosse, Wisconsin. La Crosse, Wis. 2012. Marcou, David J. (ed.) Spirit of La Crosse: A Grassroots History. La Crosse, Wis.: Western Wisconsin Technical College, 2000. Morser, Eric J. Hinterland Dreams: The Political Economy of a Midwestern City. Philadelphia: University of Pennsylvania Press, 2011. Արտաքին հղումներ City of La Crosse Արխիվացված 2013-09-08 Wayback Machine La Crosse Area Chamber of Commerce La Crosse Area Convention & Visitors Bureau